
TERMENI DE REFERINȚĂ
PRIVIND SELECTAREA UNEI COMPANII SOCIOLOGICE CARE VA EFECTUA O CERCETARE CALITATIVĂ	
21 august 2026

Centrul Parteneriat pentru Dezvoltare (CPD) anunță competiție deschisă în vederea selectării unei companii sociologice pentru efectuarea unei cercetări calitative în cadrul elaborării Profilului de țară privind Egalitatea de gen 2026 (Country Gender Equality Profile 2026) pentru Republica Moldova. Activitatea este desfășurată la inițiativa Organizațiilor Națiunilor Unite în Republica Moldova (UN Women, PNUD, UNICEF și UNFPA) în colaborare cu Centrul Parteneriat pentru Dezvoltare.
Context:
În martie 2024, Secretarul General al Organizației Națiunilor Unite a lansat Planul de accelerare a egalității de gen la nivelul întregului sistem ONU (United Nations System-Wide Gender Equality Acceleration Plan, GEAP), care angajează toate entitățile ONU să sprijine statele membre în realizarea egalității de gen, atât ca problemă de drepturile omului, cât și ca premisă centrală a dezvoltării, păcii și securității. Ca parte a angajamentelor asumate în cadrul GEAP, Echipa de Țară a Națiunilor Unite (UNCT) din Republica Moldova, formată din 27 de agenții, fonduri și programe rezidente și nerezidente, elaborează Profilul de Țară privind Egalitatea de Gen (Country Gender Equality Profile, CGEP), ediția 2026.
CGEP servește drept referință analitică de bază și fundament pentru următorul Cadru de Cooperare ONU pentru Dezvoltare Durabilă (UNSDCF) pentru Republica Moldova, contribuie la procesele de analiză și planificare strategică ale sistemului ONU, inclusiv Analiza de Țară (CA), și sprijină Guvernul și societatea civilă în implementarea politicilor de egalitate de gen, în special a Programului de promovare și asigurare a egalității între femei și bărbați în Republica Moldova pentru anii 2023-2027. 

Scopul cercetării: 
Scopul cercetării calitative este de a completa și aprofunda evidențele generate prin analiza statistică, oferind explicații privind cauzele decalajelor dintre femei și bărbați, modul în care legislația și politicile publice funcționează la nivelul instituțiilor și al beneficiarelor, precum și soluțiile pe care actorii relevanți le consideră realizabile. Cercetarea se rezumă la identificarea și analiza inegalităților de gen în cele șase domenii pe care este structurat Profilul de țară, aliniate Platformei de Acțiune de la Beijing: dezvoltare incluzivă, prosperitate și muncă decentă; educație, sănătate și bunăstare; libertatea față de violență, stigmă și stereotipuri; participare, leadership și decizie; pace, securitate, drepturile omului și statul de drept; mediu, climă și energie. Pentru fiecare domeniu, cercetarea va urmări trei tipuri de constatări: decalajele dintre femei și bărbați, așa cum sunt percepute și trăite de persoanele consultate; factorii sociali, economici, instituționali, legislativi și structurali care le generează sau le perpetuează, inclusiv barierele în implementarea legislației și a politicilor publice; și soluțiile capabile să elimine cauzele acestor decalaje, nu doar efectele lor. O atenție distinctă va fi acordată experiențelor și perspectivelor femeilor și fetelor aflate în situații de vulnerabilitate sau expuse unor forme multiple și intersectate de discriminare, precum și lacunelor de date confirmate pe parcursul colectării. 
Metodologia cercetării:
Cercetarea calitativă va utiliza o abordare flexibilă și bazată pe constatări, astfel încât datele colectate prin metode calitative să contribuie în mod direct la identificarea și aprofundarea înțelegerii principalelor inegalități de gen, a factorilor care le determină sau perpetuează și a soluțiilor relevante pentru cele șase clustere tematice ale CGEP. În etapa inițială va fi realizată o analiză preliminară a datelor și a informațiilor disponibile. Analiza va urmări identificarea principalelor decalaje și inegalități de gen, a factorilor structurali și instituționali care le influențează, precum și a lacunele de date și a aspectelor care necesită o investigare calitativă suplimentară. Constatările preliminare rezultate din această etapă vor sta la baza desfășurării cercetării calitative, inclusiv a selectării persoanelor cheie pentru interviuri și a grupurilor țintă pentru focus-grupuri.
[bookmark: _Hlk33438445]Cercetarea va cuprinde următoarele componente:
1.  6 Interviuri aprofundate/semi-structurate cu persoane cheie, care pot include reprezentanți ai instituțiilor publice centrale; autorităților publice locale; organizațiilor societății civile și organizațiilor de femei; mediului academic și de cercetare; sectorului privat; sindicatelor și organizațiilor patronale; organizațiilor care lucrează cu grupuri aflate în situații de vulnerabilitate; altor actori relevanți pentru domeniile analizate. 
2. 3 Focus-grupuri organizate în funcție de grupurile și temele prioritare identificate în etapa de proiectare a cercetării. Acestea pot include: femei din mediul urban; femei din mediul rural; femei aflate în diferite situații pe piața muncii; femei tinere/fete tinere; bărbați/tați; femei din grupuri care se confruntă cu bariere sau forme multiple de vulnerabilitate. Componența finală a focus-grupurilor va fi stabilită de comun acord cu CPD, în funcție de rezultatele analizei documentare și de lacunele identificate din datele colectate
3. Analiza tematică și sistematizarea și interpretarea datelor colectate. Compania selectată va oferi datele colectate, sistematizate în tabele Word, Excel. 

Compania sociologică va fi responsabilă pentru:
· Elaborarea propunerii metodologice detaliate;
· Elaborarea ghidurilor de interviu și focus-grup;
· Recrutarea/secția participanților, în coordonare cu echipa CPD;
· Realizarea și înregistrarea interviurilor și focus-grupurilor, cu acordul participanților;
· Codificarea și analiza datelor;
· Elaborarea raportului-sinteză în baza interviurilor și focus-grupurilor realizate. 

Cercetarea urmează a fi realizată în septembrie 2026
Rezultatele așteptate: 
· Realizarea cercetării calitative (6 interviuri, 3 focus grupuri, inclusiv, sistematizarea datelor ȋn Word, – până la 5.10.2026
· Elaborarea raportului-sinteză în baza interviurilor și focus grupurilor realizate  – până la 15.10.2026

Modelul ofertei financiare este anexat la acest document (Anexa 2).

Ofertele, în mod obligatoriu, vor fi datate, semnate și ștampilate. În caz contrar, acestea nu vor fi considerate eligibile. Oferta financiară va fi scanată și anexată la dosarul de aplicare.

Plata pentru serviciile prestate: Compania va fi plătită prin virament bancar, în câteva tranșe. Detaliile cu referire la tranșele de plată vor fi stipulate în contractul de prestări servicii semnat între părți (compania/organizația selectată și CPD).

Cerințe față de compania/organizația interesată:
· Experiență în realizarea studiilor și a cercetărilor în domeniu sau domenii similare (experiență minimă de 3 ani); 
· Experiență dovedită în proiectarea evaluărilor, realizarea cercetărilor calitative inclusiv a interviurilor aprofundate, organizarea focus-grupurilor, colectarea şi prelucrarea datelor, munca analitică și de raportare (5 ani minim). 
· Disponibilitatea de a realiza sarcina până la 15 octombrie 2026

Dosarul urmează a fi expediat la adresele de e-mail: cpd@progen.md și cojocaru.cristina.cpd@gmail.com  și va conține:

· Formularul de aplicare completat (Anexa 1); 
· 2 nume de contact de referință cu adresele, telefoanele și poștele electronice incluse;
· Lista membrilor echipei și CV-urile acestora;
· Oferta financiară – bugetul detaliat în lei Moldovenești (MDL), fără TVA (Anexa 2);
· Declarația de integritate (Anexa 4). 


NOTĂ: COMPANIILE/ORGANIZAȚIILE SUNT ÎNCURAJATE SĂ PREZINTE OFERTE FINANCIARE REZONABILE – BUGETUL PENTRU ACEASTĂ CERCETARE ESTE LIMITAT.

Termenul limită de prezentare a ofertelor este 31 august 2026, ora 23:59. 

Persoane de contact:  
Alina Andronache, e-mail: andronache.al@gmail.com sau tel. 069668931
Alexandra Ermolenco, email: al.ermolenco@gmail.com sau tel. 069627952


































Anexa 1.

Formular de aplicare

	Denumirea companiei/organizaţiei:
	

	Numele persoanei responsabile:
	

	Date de contact:
	



1. Experiența companiei/organizației
Descrieți în spațiul de mai jos experiența companiei/organizației în elaborarea studiilor și analizelor și lista clienților cu care a lucrat compania în aceste domenii. Enumerați cel puțin 5 studii/ cercetări sociologice elaborate în ultimii 3 ani. Maximum 500 de cuvinte.
	



2. Metodologia
Vă rugăm să descrieți metodologia propusă pentru realizarea cercetării. Descrieți care sunt riscurile, limitările metodologiei propuse. Acolo unde este necesar, faceți referire la experiența proprie de realizare a cercetărilor similare. Max 500 cuvinte. 
	



3. Echipa de lucru
Enumerați în tabelul ce urmează echipa de lucru, experții ce vor fi implicați, experiența în realizarea cercetărilor similare. Pentru fiecare membru/ă va fi indicat studiile elaborate (obligatoriu). La dosar vor fi anexate CV-urile membrilor de echipa implicați în desfășurarea cercetării.

	Nr
	Numele, Prenumele
	Funcția/Responsabilitățile în procesul de elaborare a cercetării 
	Experiența în realizarea cercetărilor similare
	Denumirea studiilor elaborate 


	
	
	
	
	

	
	
	
	
	


A se ajusta tabelul după necesitate.

4. Planul de realizare a lucrărilor
Vă rugăm să îndepliniți tabelul de mai jos cu acțiunile detaliate ce vor fi întreprinse pe parcursul desfășurării cercetării calitative și realizării raportului, cu indicarea termenelor fixe.
	Nr
	Acţiunea
	Descrierea
	Termen de realizare

	
	
	
	

	
	
	
	

	
	
	
	


A se ajusta tabelul după necesitate.

Anexa 2. 

Modelul ofertei financiare

	Nr
	Activitate
	Termen de realizare 
(nr. de zile) 
	Suma totală în MDL, TVA la cota 0%

	1
	Realizarea celor 6 interviuri aprofundate
	
	

	2
	Desfășurarea 3 focus grupuri
	
	

	3
	Elaborarea unui raport-sinteză, care va cuprinde interpretarea datelor.
	
	

	TOTAL, MDL, TVA la cota 0%
	__________zile
	___________MDL


Ofertele în mod obligatoriu vor fi datate, semnate și ștampilate. În caz contrar, acestea nu vor fi considerate eligibile. Oferta financiară va fi scanată și anexată la dosarul de aplicare.

Anexa 3.

Criteriile de Evaluare
	Criterii
	Punctaj Maxim
	Compania/Organizația 

	
	
	A
	B
	C
	D
	E

	1
	Experiență în domeniu (studiile efectuate anterior)
	20
	
	
	
	
	

	2
	Metodologia propusă
	20
	
	
	
	
	

	3
	Echipa de experți
	20
	
	
	
	
	

	4
	Oferta financiară
	40
	
	
	
	
	

	TOTAL
	100
	
	
	
	
	













Anexa 4. 


DECLARAȚIE DE INTEGRITATE
[bookmark: _Toc508523667]pentru furnizorii de servicii și bunuri


Prin prezenta, ___________________________________________________________, reprezentată de către
                                                              (denumirea furnizorului/furnizoarei)

_____________________________________________________________ declară pe propria răspundere, 
                                             (funcţia, numele şi prenumele)
că:

· [bookmark: _Toc508523668][bookmark: _Toc508523669]nu va fi implicat(ă) în comiterea de infracţiuni, evaziune fiscală, acte conexe corupţiei sau fapte de comportament corupţional; 
· [bookmark: _Toc508523670]nu va fi implicat(ă) în obţinerea unor avantaje (ne)patrimoniale nejustificate; 
· [bookmark: _Toc508523671]nu va primi/oferi cadouri sub formă de bunuri sau servicii de la/către Beneficiar care pot influenţa decizia Beneficiarului sau furnizorului;
· [bookmark: _Toc508523672]nu va participa la activități frauduloase care duc la un câștig personal sau pentru Beneficiar;
· [bookmark: _Toc508523673]nu va încuraja şi falsifica documentele, inclusiv ajustarea neoficială post-factum semnării acestora;
· [bookmark: _Toc508523674]nu va tolera conflictul de interes şi va anunţa imediat Beneficiarul despre aceasta;
· [bookmark: _Toc508523675]nu va divulga date cu caracter personal, fără acordul prealabil al Beneficiarului;
· [bookmark: _Toc508523676]nu va accepta şi încuraja mişcări băneşti fără documente de suport autentificate prin semnătură şi ştampilă (contract, cont de plată, facturi, act de predare-primire etc.); 
· [bookmark: _Toc508523677]nu va accepta şi încuraja plata remunerării nedeclarate fiscal;
· nu va încuraja şi accepta lucrul cu mijloace băneşti sub formă de cash.
Mă angajez să raportez imediat Beneficiarului orice situaţie sau posibilă situaţie de fraudă şi să declar orice modificare apărută în legătură cu cele menționate mai sus, la adresa de e-mail: cpd.integritate@gmail.com.
Sunt conştient(ă) că nerespectarea declaraţiei de integritate şi generarea situaţiilor de fraudă pot conduce la rezilierea imediată a contractului încheiat între părţi, cheltuielile fiind suportate de partea vinovată.



Data____________________________

Semnătura  ______________________

                                                                                                                                                L.Ș.





Proiectul ”Inițiativă Comună pentru Oportunități Egale ” este implementat de Fundația Est-Europeană în parteneriat cu Centrul „Parteneriat pentru Dezvoltare”, din resursele acordate de Agenția Elvețiană pentru Dezvoltare și Cooperare (SDC) și Guvernul Suediei.
________________________________________________________________________________________________

